open-index/open-wikipedia-markdown huggingface dataset:
Christmas Tree (երգ, Լեդի Գագա)

***Christmas Tree***, երգ, որը գրվել է ամերիկացի երգչուհի Լեդի Գագայի, Rob Fusari-ի և Space Cowboy-ի կողմից: Երգի պրեմիերան կայացել է 2008 թվականի դեկտեմբերի 2-ին *PerezHilton.com* կայքում։ 2008 թվականի դեկտեմբերի 16-ին երգը հնարավոր է եղել բեռնել *Amazon*, *Rhapsody*, և *iTunes* կայքերից։ Երգը սեքսուալ թվիստով նմանություն ունի «Deck The Halls» երգի հետ։ Սկավառակի շապիկը թողարկվել է 2009 թվականի մարտի 16-ին՝ նրանում «featuring Space Cowboy» ավելացնելու համար։

## Երգի ձայնագրում
«Christmas Tree» սուրբծննդյան երգ է Lady Gaga-ի և Space Cowboy-ի վոկալով։ Այն գրել են Գագան և Ռոբը, իսկ պրոյուսերը եղել են Martin Kierszenbaum-ը և Space Cowboy-ը. Space Cowboy-ը և Գագան Մարտինի կողմից հրավիրվել են *Cherrytree Records* լեյբլ։ Kierszenbaum-ը Գագային առաջարկել է դուետ կատարել Space Cowboy-ի հետ՝ 2007 թվականի «My Egyptian Lover» երգի լսումներից հետո։ Զույգն աշխատել է այնպիսի երգերի վրա, ինչպիսիք են՝ «Christmas Tree» և «Starstruck»:

Մենք հասկացել ենք, որ կիսվել ենք միմիանց հետ նույն փորձով։ Մենք ստեղծել ենք նման բաներ Ատլանտյան օվկիանոսի տարբեր կողմերում։ Ինձ հրավիրել են Լեդի Գագայի հետ ձայնագրել մի քանի երգեր՝ «Starstruck» և «Christmas Tree»: Նա սուպերստեղծագործ մարդ է։ Նա աշխարհի լավագույն երգահանն է, ինչպես նաև լավագույն կատարողը։ — Space Cowboy:

Երգի բնութագրումը կարելի է տեսնել Gagavision-ի 25-րդ էպիզոդում․ «Christmas Tree»-ն տարվա լավագույն տոնը նշելու ոգու մասին է և ես կասեմ ինչու․ որովհետև Սուրբ ծնունդմ ուրախացնում է բոլոր տղաներին և աղջիկներին»։

Երգը պարունակում է պարային փոփ և էլեկտրո-փոփ սինթեզատորների մասնակցությամբ, իսկ տեքստը ներառում է բազմաթիվ սեքսուալ ակնարկներ և փոխաբերություններ։

## Թողարկում
Երգը թողարկվել է 2008 թվականի դեկտեմբերի 16-ին որպես թվային սինգլ։ Այն չի ընդգրկվել «The Fame» ալբոմի մեջ (ինչպես և «Vanity» պրոմոսինգլը), չնայած եղել են որոշ մտքեր այդ մասին։ 2008 թվականի դեկտեմբերին երգը հնարավոր է դարձել անվճար ներբեռնման համար *Amazon.com* կայքում։

Ընդհանուր առմամբ երգն արժանացել է խառը արձագանքների։

## Երգացանկ
***Digital download**
#"Christmas Tree" (featuring Space Cowboy)&nbsp;– 2:22

## Հիթ-շքերթներ

## Ծանոթագրություններ

Կատեգորիա:Լեդի Գագայի սինգլներ
Կատեգորիա:2008 երգեր
Christmas Without You

**«Christmas Without You»** (թարգմ․՝ «Սուրբ ծնունդն առանց քեզ»), ամերիկացի երգչուհի և հեղինակ-կատարող Էյվա Մաքսի երգը, որը թողարկվել է 2020 թվականի հոկտեմբերի 15-ին որպեսսինգլ ամերիկյան «Atlantic Records» ձայնագրման լեյբլում։ Կոմպոզիցիան գրել են Էյվա Մաքսը, Ջեսի Այչերը (), Սեմ Մարտինը, իսկ պրոդյուսերները եղել են Gian Stone-ը և Cirkut-ը։

## Կոմպոզիցիա
*«Christmas Without You»* ռետրո ոճով փոփ ժանրի սուրբծննդյան երգ է, որը փոխանցում է կենսուրախ տրամադրություն։ Երգն սկսվում է դաշնամուրային ակորդներով, որոնք անցնում են զանգակի հնչյուններով ուղեկցվող առաջին կրկներգին։ Հաջորդ տան ժամանակ օգտագործվում է բասի գիծը հիմնական բիթի հետ՝ նախքան երկրորդ կրկներգին անցնելը։ Էյվա Մաքսն օգտագործում է մելիզմատիկ երգեցողությունն ամբողջ երգում։

## Արձագանքներ
*Washington City Paper*-ից Դևիդ Գլեյսները բարձր է գնահատել Էյվայի վոկալը և երգ գրելու նրա տաղանդը՝ հայտարարելով, որ կոմպոզիցիան դրական հույզեր է արթնացնում Սուրբ ծննդյան հետ կապված։

## Ձայնագրության մասնակիցներ
*Tidal*-ի տվյալներով.

* Էյվա Մաքս – վոկալ, երգի հեղինակ
* Հենրի Ուոլթեր – պրոդյուսեր, հնչյունային ինժեներ, երգի հեղինակ, գործիքներ, սինթեզատորներ, ծրագրավորում
* Gian Stone – պրոդյուսեր, բաս, հնչյունային ինժեներ, գործիքներ, սինթեզատորներ, ծրագրավորում, երգի հեղինակ
* Ջեսի Այչեր – երգի հեղինակ
* Սեմ Մարտին — երգի հեղինակ
* Ռաֆայել Ֆադուլ – հնչյունային ինժեներ
* Մարկ Շիկ – կիթառ
* Կուրտ Թում – սինթեզատորներ
* Քրիս Գերինգեր – մասթերինգ
* Սերբան Գենեա – միքսինգ
* Ջոն Հեյնս – միքսինգ, հնչյունային ինժեներ
* Յասմին «YAS» Ալ Մազիդի – գործիքավորում

## Հիթ-շքերթներ

## Թողարկման պատմություն

## Ծանոթագրություններ
Աբրանտիշ

**Աբրանտիշ** (; [] ), քաղաք և նույնանուն համայնքի կենտրոն Պորտուգալիայի կենտրոնական մասում՝ Մեդիու-Տեժու ենթատարածաշրջանի Ռիբատեժու մարզի Սանտարեն շրջանում, Տեժու գետի ափին։ Զբաղեցնում է 714,69 քառակուսի կիլոմետր տարածք։ 2011 թվականի տվյալներով բուն քաղաքի բնակչության թվաքանակը եղել է մոտավորապես 18 հազար, ամբողջ համայնքինը՝ 39.325 (2021 թվականի մարդահամարի տվյալներով՝ համապատասխանաբար 17,5 հազար և 34.351): Համայնքի կազմում ընդգրկված է 13 բնակավայր, դրանցից 12-ը՝ գյուղական։

## Պատմություն
Քաղաքը հիմնադրվել է 1179 թվականին։ Բնակավայրի հովանավոր սուրբը Սան Վիսենտեն է։ Տոնը նշվում է հունիսի 14-ին։

## Բնակչություն

## Պատկերասրահ

Abrantes.JPG|Քաղաքի համայնապատկերը
Ponte rodoviária sobre o rio Tejo em Abrantes 2020.jpg|Կամուրջ Տեժու գետի վրա
Img 8588 Ruy Gameiro Monumento aos Mortos pela Pátria Abrantes.jpg|Հայրենիքի համար զոհվածների հուշարձանը
YoMommmsT1ts.jpg|Տեսարան քաղաքի մերձակայքից
Castelo de Abrantes - Portugal (4525563778).jpg|Ամրոցը
Abrantes Château 082006.JPG|Պարիսպները
Castelo de Abrantes - Portugal (5979165165).jpg|Միջնաբերդը, որ վերածվել է բանտի
Abrantes - Portugal (1808743595).jpg|Տեսարան քաղաքի կենտրոնից
Câmara Municipal de Abrantes - Portugal (1536605046).jpg|Համայնքապետարանը
Albufeira de Castelo de Bode - Portugal (2721449485) (cropped).jpg


## Կլիմա
Աբրանտիշին բնորոշ է միջերկրածովյան կլիման՝ շոգ ու չոր ամառներով և մեղմ ու խոնավ ձմեռներով։

## Քույր քաղաքներ
Աբրանտիշը բարեկամական սերտ կապեր է հաստատել հետևյալ քաղաքների հետ.

*  Պարտենե
*  Սան Նիկոլաու
*  Հիտոյոսի
*  Բոբոնարու (2011 թվականից)
*  Առնեդո
*  Վայնշտադ
*  Միովենի

## Ծանոթագրություններ

## Արտաքին հղումներ
* Աբրանտիշի համայնքապետարան  
* Núcleo urbano da cidade de Abrantes
* 

Կատեգորիա:Պորտուգալիայի բնակավայրեր
Կատեգորիա:Պորտուգալիայի քաղաքներ
Ավիշ (քաղաք)

**Ավիշ** (), քաղաքատիպ ավան և նույնանուն համայնքի կենտրոն Պորտուգալիայի կենտրոնական մասում՝ Պորտալեգրի շրջանում։ Զբաղեցնում է 605,97&nbsp;կմ2 տարածք։

Վարչականորեն բաժանված է 6 շրջանի։

2011 թվականի տվյալներով համայնքի բնակչության թվաքանակը եղել է 4.571., բուն ավանինը՝ մոտավորապես 2.600:

## Պատմություն
Ավանը հիմնադրվել է 1218 թվականին՝ որպես ամրացված բնակավայր, որի որոշ մասը պահպանվել է ու հասել մինչև մեր օրերը։ Նրա պատմությունը սերտորեն կապված է պորտուգալական կրոնա-ասպետական Ավիս ուխտի հետ։ Ուխտը հիմնադրած Ավիս տոհմը ժամանակի ընթացքում դարձել է իր նշանակությամբ երկրորդը Պորտուգալիայում։ Նրա անունն է տրված հանրապետության բարձրագույն զինվորական պարգևներից մեկին։

## Պատկերասրահ

Avis - Portugal (7183685756).jpg|
Avis - Portugal (325209687).jpg|Ամրոցի ավերակները
File:Avis.jpg|Կամուրջը
File:Avis3.jpg|Եկեղեցին


## Բնակչություն

## Կլիմա

## Ծանոթագրություններ

## Արտաքին հղումներ

*Համայնքապետարանի պաշտոնական կայքէջը
*Լուսանկարներ
*3D models 

Կատեգորիա:Ավաններ
Կատեգորիա:Պորտուգալիայի բնակավայրեր
Կատեգորիա:Քաղաքատիպ ավաններ
Ալբուֆեյրա

**Ալբուֆեյրա** (), ծովափնյա քաղաք, նավահանգիստ և նույնանուն համայնքի կենտրոն Պորտուգալիայի ծայր հարավում՝ Ալգարվե մարզի Ֆարո շրջանում, Ատլանտյան օվկիանոսի ափին։ Զբաղեցնում է 140,66 քառակուսի կիլոմետր տարածք։ Ամբողջ համայնքի բնակչության թվաքանակը 2011 թվականի տվյալներով եղել է 40.828., 2021 թվականի հունվարի 1-ի տվյալներով՝ 44 158, բուն քաղաքինը՝ 2001 թվականին՝ 13.646, 2016 թվականին՝ մոտավորապես 31 հազար։ Ամռան ամիսներին, սուրբծննդյան և ամանորյա տոնակատարությունների օրերին բնակչության թիվը հասնում է երեք հարյուր հազարի։ Չորս ենթաշրջանի բաժանված համայնքը բազմաթիվ գրավիչ լողափեր ունի Ատլանտյան օվկիանոսի ափին։ Հարմարավետությամբ, ցերեկային ու գիշերային կյանքի բազմաթիվ հրապույրներով Ալբուֆեյրան հազարավոր զբոսաշրջիկների, հանգստացողների է գրավում։ Ընդ որում՝ Եվրոպայի այլ երկրներից եկածների քսան տոկոսից ավելին այդ հրապույրները ճաշակելուց հետո գերադասում է մշտական բնակություն հաստատել Ալբուֆեյրայում։

*Cheerfulway* կայքէջի կազմակերպած քվեարկության արդյունքներով Ալբուֆեյրան ճանաչվել է Պորտուգալիայի լավագույն ապրելավայր։

## Քույր քաղաքներ
Ալբուֆեյրան բարեկամական սերտ կապեր է հաստատել հետևյալ քաղաքների հետ.
*  Սալ, Սալ կղզի, Կաբո Վերդե
*  Ֆայֆ, Շոտլանդիա (1995 թվականի մայիսից)
*  Լինց, Ավստրիա

## Բնակչություն

## Կլիմա

## Պատկերասրահ

Albufeira223.jpg|*dos Pescadores* («Ձկնորսական») հրապարակը
Ppescadores albufeira.jpg|*dos Pescadores* («Ձկնորսական») լողափը
Albufeira222.jpg|Նավահանգիստը
Sir Harrys Bar Albufeira.jpg|Քաղաքի կենտրոնում
Albufeira 7.jpg|Այսպես կոչված՝«անգլիական փողոցը» գիշերով 


## Ծանոթագրություններ

## Արտաքին հղումներ

*
*Municipality official website

Կատեգորիա:Ատլանտյան օվկիանոսի նավահանգստային քաղաքներ
Կատեգորիա:Պորտուգալիայի բնակավայրեր
Կատեգորիա:Պորտուգալիայի նավահանգստային քաղաքներ
Կատեգորիա:Պորտուգալիայի քաղաքներ
Բուտիլկաուչուկ

**Բուտիլկաուչուկ**, բարձրամոլեկուլային միացություն, սինթետիկ կաուչուկներից։ Իզոբուտիլենի և քիչ քանակությամբ իզոպրենի համապոլիմերման արդյունք։

## Կառուցվածքը և ֆիզիկական հատկությունները
Ունի իզոպրենային և իզոբուտիլենային խմբերի ոչ կանոնավոր հաջորդականությամբ գծային կառուցվածք։ Իզոպրենային օղակները միացած են հիմնականում 1,4 դիրքերով։ Բնական կաուչուկի նման բյուրեղացող պոլիմեր է։ Բուտիլկաուչուկը թափանցիկ, էլաստիկ, սպիտակ կամ մոխրագույն, գազերի համար սակավաթափանց, էլեկտրամեկուսիչ հատկություններով զանգված է։ Օդում և թթվածնի միջավայրում կայուն է ջերմային ծերացման, լույսի և քիմիական ազդակների (ջրածնի գերօքսիդ, օզոն, ազոտական թթու ևն) նկատմամբ։

## Կիրառություն
Արդյունաբերության մեջ իզոբուտիլենի և իզոպրենի համատեղ պոլիմերումը կատարում են AlCl_3-ի ներկայությամբ, մեթիլքլորիդի լուծույթում, -100&nbsp;°C–ում։ Բուտիլկաուչուկը օգտագործում են ռետինացված գործվածքներ, բարձր ջերմաստիճաններում և ագրեսիվ միջավայրում կայուն, էլեկտրամեկուսիչ ռետինե իրեր պատրաստելու համար։

Կատեգորիա:Կաուչուկներ
Կատեգորիա:Էլաստոմերներ
Իզոտոններ

thumb|200px
**Իզոտոններ**, ({}^{5}_{2}\textrm{He}, {}^{6}_{3}\textrm{Li}, {}^{7}_{4}\textrm{Be}, {}^{8}_{5}\textrm{B}-ի ատոմները, որոնց միջուկները պարունակում են 3 նեյտրոն։

## Տես նաև
* Ատոմի միջուկ
* Իզոտոպներ
* Իզոբարներ
* Միջուկային իզոմերիա

Կատեգորիա:Միջուկային ֆիզիկա
Կատեգորիա:Նուկլիդներ
Ագնիտա

**Ագնիտա** (IPA-ro|aɡˈnita|-|Ro-Agnita.ogg, , , սաքսոներենի տրանսիլվանյան բարբառ՝ *Ongenîtlen*), քաղաք Ռումինիայի  կենտրոնական մասում՝ Տրանսիլվանիա երկրամասի Սիբիու շրջանում, Հրտիբաչիու գետի ափին, երկրի մայրաքաղաք Բուխարեստից մոտավորապես 205, Սիբիուից 42, Կլուժ-Նապոկայից 118, Բրաշովից 84 կիլոմետր հեռավորության վրա։ Զբաղեցնում է 96,2 քառակուսի կիլոմետր տարածք։ Բնակչության թվաքանակը 2002 թվականի տվյալներով եղել է 10 866, 2009 թվականին՝ 11.169:

## Պատմություն
Պատմական փաստաթղթերում առաջին անգամ հիշատակվել է 1280 թվականին։ 1376 թվականին Լյուդովիկ Առաջին Մեծը շուկա ունենալու իրավունք է շնորհել բնակավայրին։ 1466 թվականին Հունգարիայի Մատիաշ Առաջին արքան Ագնիտային իրավունք է տվել կառուցելու բերդեր և կազմակերպելու ռազմական վարժանքներ՝ օսմանցիների հարձակումներից քաղաքն ու երկիրը պաշտպանելու նպատակով։

## Բնակչություն
2002 թվականին անցկացված մարդահամարի տվյալներով քաղաքի բնակչության թվաքանակը եղել է 10.894:

**Քաղաքի բնակչության ազգային կազմը.**

**Մայրենի լեզու են հայտարարել՝**

**Քաղաքի բնակչության կազմը ըստ դավանանքի.**

## Անվանի անձինք
* Միխաել Բառներ (1881–1961), նկարիչ
* Տրուդե Շուլերուս (1889–1981), նկարիչ
* Էրհարդ Անդրե (1911–1972), պատմաբան, թանգարանի հիմնադիր
* Գոթֆրիդ Լուչ (1908–1990), լուսանկարիչ, վավերագրող
* Իոան Գյուրի Պասկու (1961–2016), կատակերգակ դերասան, երգիչ, կոմպոզիտոր
* Ելենա Կարստեա (* 1962), երգչուհի
* Բեռնդ Ֆաբրիցիուս (* 1965), քաղաքական գործիչ

## Պատկերասրահ

Kirchenburg agnetheln.jpg|Agnita (Սաքսոնյան ամրացված եկեղեցին)
Agnita fortified church II.jpg|Ագնիտայի ամրացված եկեղեցին
RO SB Raul Hartibaciu in Agnita.jpg|Հրտիբաչիու գետը
Josephinische Landaufnahme pg206.jpg|Ագնիտան Տրանսիլվանիայի քարտեզի վրա (Harta Iosefină, 1769-1773 թթ.)



## Ծանոթագրություններ

## Արտաքին հղումներ
* Agnetheln bei Siebenbürger.de/Orte
* Agnetheln bei kirchenburgen.org
* Webdarstellung der Heimatortsgemeinschaft (HOG) Agnetheln
* Bild der Kirchenburg

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Կատեգորիա:Տրանսիլվանիայի բնակավայրեր
Կատեգորիա:Տրանսիլվանիայի քաղաքներ
Christmas Lights

**«Christmas Lights»** (թարգմ․՝ «Սուրբծննդյան լույսեր»), բրիտանական Coldplay խմբի երգը, որը թողարկվել է 2010 թվականի դեկտեմբերի 1-ին որպես ոչ ալբոմային թվային սինգլ։ Սկզբում նախատեսվել է հինգերորդ ստուդիական ալբոմի համար, սակայն ավելի ուշ հայտարարվել է, որ երգը չի համապատասխանում նրա հայեցակարգին։ Շապիկի հեղինակը Փոլ Մացուոկան է։

## Թողարկում
Սինգլի թողարկման ամսաթիվը հայտարարվել Է Coldplay-ի պաշտոնական կայքում 2010 թվականի նոյեմբերի 24-ին։ Րոպեներով և վայրկյաններով հաշվարկը մինչև դեկտեմբերի 1-ը հայտնվել է պաշտոնական կայքի գլխավոր էջում և սկսվել է Գրինվիչի ժամանակով երեկոյան ժամը 8-ին։

Coldplay-ը iTunes Ping-ում թողարկել է երեք կապված տեսանյութ (երգի երաժշտական տեսահոլովակի կտորներ) և ևս մեկը՝ իր պաշտոնական կայքում, որոնքը հավաքելով կարելի էր դիտել ամբողջ տեսահոլովակը։

Պաշտոնական թողարկումը կայացել է դեկտեմբերի 1-ին iTunes Store-ում։ Ռելիզից հետո կոլեկտիվը երգով հանդես է եկել տարբեր տոներին, որոնք նվիրված են Սուրբ ծնունդին։ Ամենավառը և գլխավորը կարելի է համարել ելույթը Top of the Pops-ում։

## Երգացանկ

## Հիթ-շքերթներ և հավաստագրեր

### Շաբաթական հիթ-շքերթներ

### Տարեկան հիթ-շքերթներ

### Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* Տեղեկություն սինգլի մասին և երգի տեքստը Coldplay խմբի պաշտոնական կայքում

Կատեգորիա:Քոլդփլեյի երգեր
Every Day Is a Holiday

**«Every Day Is a Holiday»** (թարգմ․՝ «Ամեն օրը տոն է»), երգ, որը գրել և ձայնագրել է ամերիկացի երգչուհի Քեթի Փերրին։ Ձայնագրության պրոդյուսեր է դարձել Դյուք Դյումոնը։ Երգը պարային և ավանդական սուրբծննդյան երաժշտության խառնուրդ է։ Սա Փերիի կարիերայի առաջին սուրբծննդյան երգն է։

## Թողարկում
Երգը թողարկվել է 2015 թվականի նոյեմբերի 23-ին։ Նույն օրը ներկայացվել է երկու րոպեանոց գովազդային հոլովակ, որում ցուցադրվել է 2015 թվականի H&M ընկերության տոնական հավաքածուն։ Դրանում Փերրին գործում է թխվածքաբլիթե մարդուկների, նվերների և մեծ արջերի հետ՝ հագած տոնական տարբեր հագուստներ, որոնք պատրաստել է H&M-ը։ գովազդային հոլովակը նկարահանվել է ռեժիսոր Յոնաս Ակերլունդի կողմից 2015 թվականի հուլիսին։

## Քննադատական արձագանքներ
*[[Business Insider]]*-ից Լարա Օ'Ռեյլին տեսանյութը նկարագրել է որպես «տարօրինակ», մինչդեռ *Idolator*-ից Բյանկա Գրեյսին նկարագրել է որպես «մի քիչ անպետք, բայց ուրախ»։ *Fuse*-ից Ջեֆ Բեջամինը երգը համարել է «գրավիչ» և այն առաջին տեղն Է զբաղեցրել «2015 թվականի լավագույն տոնական երգերի» ցանկում։ VH1-ի գրախոսը նույնպես դրական արձագանք է տվել՝ գովազդային հոլովակը անվանելով «ուրախ» և «եռանդուն», իսկ Փերիի զգեստները՝ «լավը»։ *Marie Claire*-ից Լորեն Վալենտինը երգը անվանել է «թրեք, որը լի է բարի լուրերով»։ Esquire-ի Մեթ Միլլերը տեսահոլովակին բացասական արձագանք է տվել։ *Glamour*-ի գրախոս Քրիստոֆեր Ռոզան երգն ընդգրկել է Փերիի վատագույն երգերի ցանկի 7-րդ հորիզոնականում։

## Ծանոթագրություններ

## Արտաքին հղումներ
* 

Կատեգորիա:Քեթի Փերրիի երգեր
Ալեշդ

**Ալեշդ** (IPA-ro|aˈleʃd|-|Ro-Aleșd.ogg, , ), քաղաք Ռումինիայի հյուսիսարևմտյան մասում՝ Բիհոր ժուդեցում (շրջանում)։ Զբաղեցնում է 71,95 կմ² տարածք։ 2011 թվականի տվյալներով բնակչության թվաքանակը եղել է 10.066:

## Պատմություն
Առաջին անգամ հիշատակվել է 1291 — 1294 թվականներին կազմված եպիսկոպոսապատկան հողակտորների ցանկում՝ որպես *Villa Elusd*: 1332 թվականին նշվել է իբրև *Sacerdos de Villa Elesd*: Այդ ժամանակներին վերագրվող ամրոցը ներկայումս գտնվում է կիսավեր վիճակում, այդուհանդերձ զբոսաշրջիկներին թույլատրվում է մոտենալ, դիտել։

1918 թվականին՝ Ավստրո-Հունգարիայի տրոհումից հետո, քաղաքը Ռումինիայի մաս է դարձել։ 1940-1945 թվականներին հայտնվել է Հունգարիայի կազմում, այնուհետև դարձյալ վերադարձվել ռումինիային։

## Բնակչություն
2007 թվականի տվյալներով քաղաքի բնակչության թվաքանակը եղել է 10.746: 2002 թվականին անցկացված մարդահամարի տվյալների համաձայն՝ բնակչության  65,2%-ը ռումիններ էին, 19,1%-ը՝ հունգարներ, 15,7%-ը՝ այլ ազգությունների ներկայացուցիչներ։

Ըստ դավանանքային պատկանելության՝ 2011 թվականի տվյալներով 47.48%-ը ուղղափառներ էին, 18.16%-ը՝ կաթոլիկներ, 10,05%-ը՝ ռեֆորմատորներ, 9.26%-ը՝ հիսունականներ, 7,77%-ը՝ բապտիստներ։

## Անվանի անձինք
Միկլոշ Ռադնոտին Համաշխարհային երկրորդ պատերազմի տարիներին ապրել ու աշխատել է Ալշեդում։

## Պատկերասրահ

Alesd - reformed church.jpg|Ռեֆորմատորական եկեղեցին
Élesd - Ortodox templom.JPG|Ուղղափառ եկեղեցին
Alesd - Roman-Catholic Church.jpg|Հռոմի կաթոլիկների եկեղեցին
Élesd - Görög katolikus templom.JPG|Հունադավան կաթոլիկների եկեղեցին
Alesd - Baptist prayer hall.JPG|Բապտիստական եկեղեցին
Alesd - The old Erzsebet Hotel.jpg|*Erzsebet* հյուրանոցը
Alesd - Létai-house.jpg|*Létai house*-ը
Élesd - Vasútállomás.jpg|Կայարանը


## Ծանոթագրություններ

## Արտաքին հղումներ
* Քաղաքի վարչակազմի պաշտոնական կայքէջը

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Կատեգորիա:Տրանսիլվանիայի բնակավայրեր
Կատեգորիա:Տրանսիլվանիայի քաղաքներ
Գուրկ

**Գուրկ** (, ), փոքր քաղաք Ավստրիայի հարավում։ Մտնում է Կարինթիա նահանգի կազմի մեջ։ Ժամանակակից Կարինթիայի տարածքը ընդգրկող Գուրկ կաթոլիկ թեմի պատմական կենտրոնն է։

## Պատմություն
Գուրկի տարածքում առաջին բնակավայրերը ստեղծվել են մեր թվարկության սկզբում, սակայն որպես բնակավայր Գուրկն առաջին անգամ հիշատակվել է 831 թվականին, երբ տարածքը գտնվել է Բավարիայի թագավորության կազմում։ 1043 թվականին Էմմա Գուրկացին, որը ծագում էր բավարական հայտնի Լուիտպոդինգներ տոհմից, այստեղ հիմնադրել է Բենեդիկտյան աբբայությունը։ Ավելի ուշ՝ 1073 թվականին, Գուրկում կառուցվել է ամրոց և հիմնադրվել եպիսկոպոսություն, որը ենթարկվում էր Զալցբուրգի արքեպիսկոպոսությանը։ Այդ ժամանակից Գուրկը դարձել է Կարինթիայի կրոնական կենտրոնը։

Գուրկի եպիսկոպոսների նշանակման, ձեռնադրման և ինվեստիտուրայի իրավունքը պատկանում էր Զալցբուրգի արքեպիսկոպոսությանը։ Դա դժգոհություն էր առաջացնում ոչ միայն Գուրկի եպիսկոպոսների, այլև Կարինթիայի հերցոգների շրջանում, որոնք ցանկանում էին իրենց իշխանության համար ստեղծել անկախ եկեղեցական թեմ։ 12-13-րդ դարերի ընթացքում Գուրկը համառ պայքար էր մղում Զալցբուրգի դեմ՝ առանձնանալու համար։ Եպիսկոպոսներին որոշ ժամանակով հաջողվել է անցնել Հռոմի պապի անմիջական ենթակայության տակ, սակայն ավելի ուշ Զալցբուրգը վերադարձրել է եպիսկոպոսական գահին երեք թեկնածու ներկայացնելու իրավունքը՝ Գուրկի ժողովի կապիտուլի հետագա ընտրությամբ։ Գուրկի ինքնավար կարգավիճակը նրա եպիսկոպոսներին հնարավորություն է տվել 16-րդ դարում ձեռք բերել իշխան-եպիսկոպոսների իրավունք, որը թույլ էր տալիս որպես իշխանության գլուխ մասնակցել կայսերական ռայխստագներին։ Սակայն Կարինթիայում Հաբսբուրգների իշխանության ամրապնդման արդյունքում 1535 թվականին Զայցբուրգի հետ համաձայնությամբ Հաբսբուրգների տան հերցոգները իրավունք են ստացել իրենց թեկնածուներին ներկայացնել Գուրկի եպիսկոպոսի պաշտոնում (եկեղեցական ինմվեստիտուրան պահպանվել է Զայցբուրգի արքեպիսկոպոսների մոտ)։ Դա հանգեցրել է եպիսկոպոսութայն նշանակության անկմանը և Սրբազան Հռոմեական կայսրության իշխանի կարգավիճակից զրկմանը։
աջից|մինի|Գուրկ-Կլագենֆուրտի դիոցեզը 19-րդ դարում
18-րդ դարի վերջին Գուրկի դիոցեզի տարածքը մեծապես ընդլայնվել է, սակայն Կարինթիայի ամբողջ տարածքը ընդգրկող ժամանակակից սահմանները որոշվել են 1959 թվականին։ 1787 թվականից Գուրկի եպիսկոպոսների նստավայրը տեղափոխվել է Կլագենֆուրտ։

## Աշխարհագրություն
Գուրկը տեղակայված է համանուն ալպիական գետի հովտում, որի հոսանքից մի փոքր ներքև գտնվում է Գուրկի իշխան-եպիսկոպոսների նախկին նստավայրը՝ Ստրասբուրգի ամրոցը։

## Տեսարժան վայրեր
Գուրկի գլխավոր տեսարժան վայրը Սուրբ Աստվածածնի ամրոցն է, որը կառուցվել է ռոմանական ոճով 1140 թվականին։ Դրա 60 մետրանոց երկու աշտարակները իշխում են քաղաքի և շրջակայքի վրա։

## Քաղաքական դրություն
2003 թվականի ընտրությունների արդյունքում համայնքի բուրգոմիստրը Զիգրիդ Կամպլն է (Ավստրիական ազատություն կուսակցություն)։

Քաղաքի ներկայացուցչական խորհուրդը կազմված է 15 անդամից ()․

* Ավստրիական ազատություն կուսակցություն՝ 7 տեղ
* Ավստրիական ժողովրդական կուսակցություն՝ 4 տեղ
* Ավստրիայի սոցաիլ-դեմոկրատական կուսակցություն՝ 4 տեղ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ավստրիայի քաղաքներ
Իզոպրենային կաուչուկներ

thumb|400px
**Իզոպրենային կաուչուկներ**, սինթետիկ կաուչուկներ, ստացվում են իզոպրենի պոլիմերացումից։ Որպես կատալիզատորներ կիրառվում են AIR_3+TiX_4 տեսակի կոմպլեքս միացություններ (որտեղ R-ը ալկիլխումբ է, X–ը՝ հալոգեն), լիթիում, ալկիլլիթիում և այլն։

Պոլիմերացումը տարվում է 20–50&nbsp;°C-ում, լուծիչի (հեպտան, հեքսան և այլն) միջավայրում կամ առանց լուծիչի։ Կատալիզատորների առկայությամբ ստացվում են բնական կաուչուկի կառուցվածքին համանման պոլիմերներ, որոնց մակրոմոլեկուլները պարունակում են 65–99% 1,4-ցիս օղակներ (I), ինչպես նան 1,4-տրանս (II) և 3,4 օղակներ (III). 92–99% 1,4-ցիս օղակներ ստացվում են կոմպլեքս կատալիզատորների առկայությամբ։ Իզոպրենային կաուչուկների խտությունը 910–920 կգ/մ³ է՝, ապակեցման ջերմաստիճանը՝ մոտ 70&nbsp;°C: Լուծվում են քառաքլորածխածնում, քլորաֆորում, տոլուոլում և այլ լուծիչներում, անլուծելի՝ սպիրտներում և կետոններում։ Անկայուն են խիտ թթուների, հիմքերի, կայուն՝ ջրի նկատմամբ։ Իզոպրենային կաուչուկների ուռչումը արոմատիկ յուղերում հասնում է 500%-ի։ Հիմնական վուլկանացնող միջոցը ծծումբն է։ Կոմպլեքս կատալիզատորների առկայությամբ ստացված իզոպրենային կաուչուկները կիրառվում են բնական կաուչուկի փոխարեն՝ անվաղողերի, ժողովրդական լայն սպառման ապրանքների, բժշկության մեջ օգտագործվող ռետինե իրերի արտադրության մեջ։

Իզոպրենային կաուչուկների արտադրությունը առաջինը կազմակերպվել է ԱՄՆ–ում, 1958-ին, ՍՍՀՄ–ում՝ 1964-ին։ 1967-ին ՍՍՀՄ դարձավ Իզոպրենային կաուչուկների խոշորագույն արտադրողը։

Կատեգորիա:Կաուչուկներ
Կատեգորիա:Պոլիմերներ
Սվիշտով

[thumb|330px|[Փորագրություն *Սիստովո*, 1824 թվական]]
thumb|right|330px|Սվիշտովը քարտեզի վրա

**Սվիշտով** (, ավելի վաղ հայտնի էր նաև որպես **Սիստովո**), քաղաք և նավահանգիստ Բուլղարիայում, Սվիշտով համայնքի վարչական կենտրոնը։ Գտնվում է Վելիկո Տիռնովոյի մարզում։

## Պատմություն
1790 թվականի դեկտեմբերին Սիստովոն դարձել է ավստրո-թուրքական բանակցությունների վայր, որոնց արդյունքում 1791 թվականի օգոստոսի 4-ին այստեղ կնքվել է խաղաղության պայմանագիր, որը վերջ է դրել 1787-1791 թվականների ավստրո-թուրքական պատերազմին։

1810-ի սեպտեմբերին քաղաքը դարձել է ռուս-թուրքական զորքերի միջև ռազմական գործողությունների վայր և խիստ ավերվել թուրքական հրետանային գնդակոծությունների և հրդեհների հետևանքով, արդյունքում շատ բնակիչներ լքել են քաղաքը, որի նշանակությունը ժամանակավորապես նվազել է։

1877-1878 թվականների ռուս-թուրքական պատերազմի ընթացքում հենց այստեղ 1877 թվականի հունիսի 15-ին ռուսական բանակը կռվանցել է Դանուբը։

1893 թվականին քաղաքը հայտնի էր որպես առևտրի, գինեգործության, բամբակյա և կաշվե արտադրության կենտրոն։

1973 թվականին Սվիշտովում շահագործման է հանձնվել «Սվիլոզա» քիմիական կոմբինատը՝ դառնալով քաղաքի խոշորագույն ձեռնարկությունը։

1975 թվականի դրությամբ քաղաքի տնտեսության հիմքն էր հանդիսանում քիմիական և սննդի (պահածոյի, մսի և գինեգործության ) արդյունաբերությունը։

1977 թվականի մարտի 4-ին Կարպատի երկրաշարժի ժամանակ քաղաքում ավերվել է երեք բարձրահարկ շենք, ինչի արդյունքում զոհվել է 100 մարդ։

## Կլիմա

## Բնակչություն
Բնակչությունը՝ ։

## Կրթություն
մինի|Դ․Ա․ Ցենովի անվան գյուղատնտեսական ակադեմիա

Այստեղ է գտնվում երկրի ամենահին բարձրագույն հաստատություններից մեկը՝ Դ․Ա․ Ցենովի անվան գյուղատնտեսական ակադեմիան, որը հիմնադրվել է 1936 թվականին։

## Պատկերասրահ

Պատկեր:Port Svishtov,Bulgaria.jpg|Սվիշտովի նավահանգիստ
Պատկեր:State commercial high school,Svishtov,Bulgaria.jpg|Դմիտրի Հաջիվասիլև կոմերցիոն ուսումնարանի շենքը
Պատկեր:StTrinityKF150.jpg|«Սուրբ Երրորդություն» ուղղափառ եկեղեցի
Պատկեր:Stadium Akademic in Svishtov,Bulgaria.jpg|«Ակադեմիկ» մարզադաշտ
Պատկեր:Ethnographic museum in Svishtov,Bulgaria.jpg|Սվիշտով քաղաքի Ազգագրական թանգարանը


## Տեսարժան վայրեր
* «Սուրբ Երրորդություն» ուղղափառ եկեղեցի

## Հայտնի բնիկներ
* Սեմիոն Վանկով (1858—1937)՝ ռուսական բանակի գեներալ-մայոր, Ռուսական կայսրության և ԽՍՀՄ-ի գիտնական և հասարակական գործիչ
* Էմիլ Ջակով (1908—1978)՝ ֆիզիկոս
* Թեոդոսի Իկանոմով (1836—1871)՝ բուլղար դրամատուրգ, գրող, հրապարակախոս, մանկավարժ
* Ալեքո Կոնստանտինով (1863-1897)՝ բուլղար գրող և բանաստեղծ, լրագրող, հասարակական գործիչ, իրավաբան։

## Ծանոթագրություններ

## Արտաքին հղումներ
* Официальный сайт общины Свиштов
* 

Կատեգորիա:Բուլղարիայի քաղաքներ
Կատեգորիա:Դանուբի ափին գտնվող քաղաքներ
Իլիկ

thumb|200px
thumb|200px|Բրդից թելի մանումը իլիկով
**Իլիկ**, 
# Թել մտնելու ձեռքի պարզունակ գործիք։ Բաղկացած է 25–35 սմ երկարությամբ ձողիկից (որի վրա փաթաթվում է »մանվող թելը)՝ դրա վրա ամրացվող կոնաձև կամ գլանաձև գլխից (ծառայում է պտույտներին արագություն հաղորդելու համար) և թելն ամրացնելու մետաղյա կեռիկից։ Օգտագործում են բացառապես կանայք։ Հայաստանում հայտնի է դեռևս մ. թ. ա. III հազարամյակից։ Իլիկի ոսկրե, քարե կամ կավե գլխիկներ են հայտնաբերվել Հայաստանի էնեոլիթյան և բրոնզեդարյան համարյա բոլոր բնակատեղիներում (Շենգավիթ, Մոխրաբլուր, Արթիկ, Լճաշեն, Գառնի և այլն)։ Հետագայում պատրաստվել են առավելապես փայտե իլիկներ։ Այժմ հազվադեպ է գործածվում։

**Իլիկներ**

2, Նախաթելի, մանող, մանող–ոլորող, ոլորող և փաթաթող մեքենաների հիմնական աշխատանքային օրգանը։ Նախատեսված է նախաթելը, մանվածքը, թելը ոլորելու և որոշակի ձևով ու չափով փաթաթելու համար։ Առավել տարածված են՝ օղակաձև և կենտրոնախույս (մանող մեքենաների համար), սնամեջ (մանող–ոլորող մեքենաների համար), օղակաձև և կրկնակի ոլորող (ոլորող մեքենաների համար), եղանաձև (նախաթելի մեքենաների համար) իլիկները։

Կատեգորիա:Ձեռագործություն
Կատեգորիա:Մանածագործական սարքեր
Տնամերձ հողամաս

**Տնամերձ հողամաս**, նախկին ԽՍՀՄ միասնական պետական հողային ֆոնդի հատված, որն ըստ 1968-ի Հողային օրենսդրության հիմունքների (հոդված 25–27) հատկացվում էր կոլտնտեսականների, սովետական տնտեսությունների, գյուղում ապրող բանվոր-ծառայողների կամ այլ քաղաքացիների ընտանիքներին բնակելի շենքեր ու շինություններ կառուցելու, անձնական-օժանդակ տնտեսություն վարելու և այլ նպատակներով։

Կոլտնտեսության օրինակելի կանոնադրությամբ կոլտնտեսականի ընտանիքին հատկացվող տնամերձ հողամասի առավելագույն չափը 0,5 հա էր (ոռոգվող երկրագործության շրջանում՝ մինչև 0,2 հա):Արգելված էր տնամերձ հողամասում հատկացնել հանրային օգտագործման հողերից։ Տնամերձ հողամասից օգտվելու իրավունքը կոլտնտեսականի ընտանիքը պահպանում էին նաև այն դեպքում, եթե նրա բոլոր անդամները կորցնում էին աշխատունակությունը, կամ աշխատունակ անձը զորակոչվել էր բանակ, մեկնել սովորելու, զբաղեցրել ընտրովի պաշտոն, կոլտնտեսության համաձայնությամբ անցել այլ աշխատանքի։ Մնացած դեպքերում տնամերձ հողամասից օգտվելու իրավունքի հարցը որոշում էր կոլտնտեսականների ընդհանուր ժողովը։ Տնամերձ հողամաս մշակվում էր ընտանիքի անդամների աշխատանքով։ Արգելվում էր այն մշակել վարձու աշխատանքի կիրառմամբ կամ էլ տնամերձ հողամասից օգտվելու իրավունքը փոխանցել այլ անձանց։ Անհրաժեշտության դեպքում կոլտնտեսության վարչությունը և սովետական տնտեսության ղեկավարությունը, օրինականության սահմաններում օգնում են կարիքավոր ընտանիքներին՝ տնամերձ հողամաս մշակելու գործում։

Տնամերձ հողամասի հողագործություն կենսապահովման տնտեսություն էր, որն օգտագործվում է ԽՍՀՄ գյուղացիների կողմից 1930-ականների կեսերից որպես անձնական սննդի աղբյուր։ Հաշվի առնելով այն ժամանակվա կոլեկտիվացման համատարած քաղաքականությունը, գյուղացիների վիճակը կտրուկ վատթարացավ և հանգեցրեց սովի, ինչը ստիպեց խորհրդային իշխանություններին թույլ տալ կենցաղային հողամասերն օգտագործել անձնական հողագործության համար։

1930-1953 թվականներին մասնավոր կենցաղային հողատարածքները կոլեկտիվ ֆերմերների ապրուստի հիմնական աղբյուրն էին, քանի որ աշխատանքային օրերի համար բնեղեն վճարումները հաճախ սուղ էին։ Ապրանքների մի մասը (կարտոֆիլ, միս, կաթ) սպառում էին իրենք՝ կոլեկտիվ ֆերմերները, որոշները վաճառվում էին քաղաքների «կոլտնտեսությունների շուկաներում»։

1953 թվականի ապրիլին ընդունվեց ԽՍՀՄ Նախարարների խորհրդի թիվ 979 «Բանվորների և աշխատողների այգեգործության մասին» հրամանագիրը, որով չեղարկվեցին քաղաքներում և ավաններում մասնավոր կենցաղային հողամասերի սահմանափակումները։ Դա նպաստեց անասնաբուծության զարգացմանը. բանվորներն ու աշխատակիցները սկսեցին խոշոր բնակավայրերում պահել թռչնամիս, մանր անասուններ և կովեր՝ վաճառելով ավելցուկը շուկայական գներով՝ հագեցնելով քաղաքաբնակների հետպատերազմյան շատ խղճուկ սննդակարգը մսով և կաթով։

Բայց 1956 թվականի ամռանը Ն.Խրուշչովը լայնածավալ արշավ սկսեց մասնավոր անասնաբուծության դեմ։ Այսպիսով, 1956 թվականի օգոստոսի 27-ին ԽՍՀՄ կառավարությունը հրապարակեց երկու փաստաթուղթ, որոնց էությունը անձնական օժանդակ հողամասերի ոչնչացումն էր, ինչպես քաղաքում, այնպես էլ գյուղում։

Երկրում սկսվեց անասունների զանգվածային սպանդը։ Վճարունակ գնորդներ ունեցող քաղաքներում և ծայրամասային բնակավայրերում ավելի ձեռնտու էր միս վաճառել շուկայում և պետական տուրքը վճարելուց հետո տարբերությունը թողնել ինքներդ ձեզ։ Հեռավոր գյուղերն ու գյուղերը մորթում էին անասունները, մսով հարկեր էին վճարում, իսկ մնացածն իրենք էին սպառում։
Բռլադ

**Բռլադ** (), քաղաք և նույնանուն համայնքի կենտրոն Ռումինիայի արևելյան մասում՝ Ստորին Մոլդովա երկրամասի Վասլույ ժուդեցում (շրջանում), Բռլադ գետի ափին։ Երկաթուղային և ավտոմայրուղային հանգույց է, խաղողագործության և հացահատիկի արտադրության, սննդի, փայտամշակման արդյունաբերության կենտրոն։ Մերձակայքում կան թերթաքարային գազի պաշարներ, սակայն բնակիչները ջանում են թույլ չտալ դրա հանույթը։ Անցյալ դարի իննսունական թվականների սկզբներին քաղաքն ունեցել է շուրջ ութսուն հազար բնակիչ (մոտավորապես քառորդ մասը՝ հրեաներ), սակայն տարեցտարի այդ ցուցանիշը նվազել է։ 2016 թվականի տվյալներով բնակչության թվաքանակը եղել է 72 860, 2018 թվականին՝ 71 831։

Հնագիտական պեղումների արդյունքում քաղաքի շրջակայքում հայտնաբերվել են հինհռոմեական զինվորական ճամբարի մնացորդներ։

Բռլադը ռումին *Domnitor* (հոսպոդար, կառավարիչ) և դիվանագետ Ալեքսանդրու Յոան Կուզայի, ռումինական կոմկուսի նշանավոր ղեկավար Գեորգե Գեորգիու Դեժի ծննդավայրն է։

## Բնակչություն

## Քույր քաղաքներ
*  Վերժեզ, Ֆրանսիա
*  Քոնիա, Թուրքիա

## Պատկերասրահ

Primăria municipiului Bârlad.jpg|Համայնքապետարանը
RO VS Barlad railway station.jpg|Կայարանը
Iglesia Santa Caterina.jpg|Սբ. Եկատերինա եկեղեցին
Biblioteca Bd.jpg|Քաղաքային գրադարանը
Jutjat(Juzgado) Bârlad.jpg|Արդարադատության պալատը
Fiscul Bârlad.jpg|Ֆինանսների պալատը
Casă de rugăciune.jpg|Casă de rugăciune evanghelică
Blocuri bd.jpg|Բնակելի շենքեր
Clopotniţă Bârlad.jpg|Ուղղափառ եկեղեցին
Esglesia Sf Dimitrie.jpg|Սբ. Դիմիտրե եկեղեցին


## Ծանոթագրություններ

## Գրականություն
* *Dicționarul așezărilor urbane din România*, Ioan Mărculeț (coord.), Col. Naț. „I. L. Caragiale”, București, 2013.
* *Mari personalități ale culturii române într-o istorie a presei bârlădene 1870-2003*, Ion Oprea, Tipo Moldova, 2004

## Արտաքին հղումներ
* Situl oficial al Primăriei Bârlad
* Bârladul de ieri și de astăzi: povestea neștiută a cartierelor Munteni și Cotul Negru, 23 mai 2013, Ionuț Balaban, *Adevărul*
* Imagini vechi din Bârlad
*Bârladul odinioară - Hartă interactivă

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Բեյլե Գովորա

**Բեյլե Գովորա** (), քաղաք, նույնանուն համայնքի կենտրոն, հանքային ջրերով առողջարան Ռումինիայում՝ Վալախիա երկրամասի Վլչա ժուդեցում (շրջանում), երկրի մայրաքաղաք Բուխարեստից 167, Ռիմնիկ-Վլչայից՝ 15, Կրայովայից՝ 88, Բրաշովից՝ 128 կիլոմետր հեռավորության վրա։ Հանքային աղբյուրներից բացի, բնակավայրին լայն համբավ են բերել 15-րդ դարում կառուցված Գովորա վանքը և նրա մոտ գտնվող, 16-17-րդ դարերի կառույց Դինտր-ուն-Լեմն վանքը։

Գովորայում է Մատեյ Բասարաբը Վալախիայում առաջին անգամ գործի դրել տպագրական սարքը և 1640 թվականին հրատարակել ռումիներեն առաջին ժամագիրքը, աղոթագիրքը, կանոնագիրքը՝ «Փոքր Նոմոկանոնը» կամ «Գովորայի կանոնները» (* «Pravila cea mică» * կամ * «Pravila de la Govora» *), որի թարգմանությունը կատարել է վանական Միխայիլը (հիշատակվում է նաև Մոքսա, Մոքսիլի անուններով)։

2009 թվականի տվյալներով Բեյլե Գովորայի բնակչության թվաքանակը եղել է 2.920:

## Առողջարան
Բեյլե Գովորայի հանքային աղբյուրների ջրերն օգտակար են շնչառական ու հենաշարժական օրգանների, սիրտ-անոթային ու նյարդային համակարգերի հիվանդությունների բուժման համար։ 1980 թվականին քաղաքի առողջարանները հյուրընկալել են շուրջ 40 հազար մարդու։ Նրանց թիվը տարեցտարի ավելացել է։

## Պատկերասրահ

Băile Govora – Hotel Oltenia.jpg|«Օլտենիա» հյուրանոցը
Băile Govora – Parcul Băilor.JPG|Առողջարանային զբոսայգում
Băile Govora – Centru.JPG|Կենտրոնական հրապարակը



## Բնակչություն
2002 թվականին անցկացված մարդահամարի տվյալներով քաղաքի բնակչության թվաքանակը եղել է 2.868:

**Քաղաքի բնակչության ազգային կազմը.**

**Մայրենի լեզու են հայտարարել՝**

**Քաղաքի բնակչության կազմը ըստ դավանանքի.**

## Ծանոթագրություններ

## Արտաքին հղումներ
* Baile Govora spa direct link: Băile Govora spa site
* Romanian tourism site: Băile Govora and ''Dintr-un lemn'' Monastery
*  Vâlcea County tourist spots: Băile Govora
*  Information about Govora Resort
* Данные о городе Бэиле-Говора на сайте Ghidul Primăriilor

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Կատեգորիա:Վալախիայի բնակավայրեր
Կատեգորիա:Վալախիայի քաղաքներ
Այուդ

**Այուդ** (IPA-ro|aˈjud|-|Ro-Aiud.ogg; , , Hungarian pronunciation: convertIPA-hu|’|n|a|gy|e|ny|e|d; ), քաղաք և նույնանուն համայնքի կենտրոն Ռումինիայում՝ Տրանսիլվանիա երկրամասի Ալբա շրջանում, երկրի մայրաքաղաք Բուխարեստից 278, շրջկենտրոնից՝ Ալբա Յուլիա քաղաքից 28, Կլուժ-Նապոկայից 52 կիլոմետր հեռավորության վրա։ Քաղաքի բնակչությունը 2002 թվականի տվյալներով եղել է 28.934, 2009 թվականին՝ 26 119, 2011 թվականին՝ 22 495, 2016 թվականին՝ 26.296 (ըստ արական և իգական սեռերի՝ համապատասխանաբար 12.900 և 13.396): Քաղաքում զարգացած են սննդի, շինանյութերի արդյունաբերությունը, մետաղագործությունը, ածխահանությունը, հագուստեղենի արտադրությունը։

## Ժողովրդագրություն
Քաղաքի բնակչության ազգային կազմը ըստ 2002 թվականին անցկացված մարդահամարի տվյալների.

## Կլիմա
Այուդն ունի մայրցամաքային խոնավ կլիմա (*Köppen climate classification*-ի դասակարգմամբ՝ *Cfb*):





## Պատկերասրահ

RO AB Catedrala ortodoxa din Aiud (2).jpg|Ուղղափառ եկեղեցին
RO AB Cetatea Aiudului (3).jpg|Ամրոցը
Aiud romano-catholic church.JPG|Հռոմեակաթոլիկական եկեղեցին
Aiud Road to Alba Iulia.jpg|Դեպի շրջկենտրոն՝ Ալբա Յուլիա տանող ճանապարհը


## Ծանոթագրություններ

## Գրականություն
* Buza M., Mărculeț I., *Pretabilitatea reliefului din Culoarul Mureșului în amenajarea drumului roman în sectorul Aiud – Războieni-Cetate*, Comunicări științifice, Vol. VII, Mediaș, 2008
* Stoica L., Stoica Gh., Popa Gabriela, *Castele și cetăți din Transilvania: Județul Alba*, Cluj-Napoca, 2009. ISBN 978-973-0-06143-3
* Mărculeț I., Mărculeț Cătălina, *Structura etnică a populației orașului Aiud în secolul XX*, Comunicări științifice, Vol. I, Mediaș, 2003
* Mărculeț I., Mărculeț Cătălina, *Districtul protopopesc greco-catolic Aiud (1879-1940). Studiu demografic*, Deșteptarea Credinței, nr. 8 (173), Dej, 2004
* Mărculeț I., Mărculeț Cătălina, *Riscul geomorfologic și riscul climatic în Culoarul Aiud – Sebeș,* Analele Asociației Profesionale a Geografilor din România, vol. I, nr. 1., 2010 http://content.yudu.com/Library/A1t3fp/AnaleleAsociatieiPro/resources/95.htm
* Ștefănescu, Iulia; Mărginean, Ramona; Codrea, Vl., *Muzeul de științele naturii, Aiud - cel mai vechi din România*, Terra magazin, Nr. 5 (125), București, 2008

## Արտաքին հղումներ

* Այուդի համայնքապետարան
* Pagina primăriei din Aiud
* Statutul municipiului Aiud 
* Repertoriul așezărilor rurale din Dacia romană

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Կատեգորիա:Տրանսիլվանիայի բնակավայրեր
Կատեգորիա:Տրանսիլվանիայի քաղաքներ
Մալենա (երգչուհի)

**Արփինե (Արփի) Մարտոյան** (բեմական անունը՝ **Մալենա**, ), հայ երգչուհի-երգահան։ Մանկական Եվրատեսիլ 2021 երգի մրցույթի հաղթող։

## Կարիերա
### Մանկական Եվրատեսիլ երգի մրցույթ

ձախից|մինի|Մալենան Մանկական Եվրատեսիլ 2021 երգի մրցույթոււմ կատարում է «Քամի Քամի» երգը։
2018 երգի մրցույթում Մալենան կատարել է Հայաստանը Մանկական Եվրատեսիլում ներկայացնելու իր առաջին փորձը՝ մասնակցելով Հայաստանի ազգային եզրափակչին «Պար» երգով և կիսաեզրափակչում զբաղեցնելով 8-րդ հորիզոնականը։ Նա պետք է ներկայացներ Հայաստանը Մանկական Եվրատեսիլ 2020 երգի մրցույթում «Why» («Ինչո՞ւ») երգով, սակայն երկիրը դուրս եկավ մրցույթից Արցախի Հանրապետությունում շարունակվող պատերազմի պատճառով։ Մալենան կրկին ընտրվեց հաջորդ՝ 2021 թվականին՝ «Քամի Քամի» երգով Հայաստանը Մանկական Եվրատեսիլ 2021 երգի մրցույթում ներկայացնելու (երաժշտությունը՝ Տոկիոնին, բառերը՝ Վահրամ Պետրոսյան, Տոկիոնին, Մալենա և Դավիթ Ծերունյան)։ 2021 թվականի դեկտեմբերի 12-ին Մալենան հռչակվեց Wiwibloggs-ի ժյուրիի քվեարկության ֆավորիտը և դեկտեմբերի 19-ին Փարիզում կայացած Մանկական Եվրատեսիլ 2021 մրցույթին զբաղեցրեց առաջին հորիզոնականը։

### TKN-ի հետ համագործակցություն
2020 թվականից Մալենան համագործակցում է հայկական TKN լեյբլի հետ, որտեղ աշխատում է պրոդյուսեր tokionine-ի հետ։ Վերջինս, բացի 2021թ․ Մանկական Եվրատեսիլում հաղթած Քամի Քամի երգից, հեղինակել է նաև «Walking Out» երգը, որով Սրբուկը Թել Ավիվում Եվրատեսիլ 2019 երգի մրցույթում ներկայացրել է Հայաստանը։ Տokionine-ը նաև հեղիակել է Մալենայի երգերից մի քանիսը։

## Անձնական կյանք
Մալենան դերասանուհի Աննա Մանուչարյանի դուստրն է։ Սովորում է Երևանի Սայաթ-Նովայի անվան երաժշտական դպրոցում։

## Սկավառակագրություն
### Սինգլներ

#### Որպես գլխավոր կատարող

## Երաժշտական տեսահոլովակներ

## Արտաքին հղումներ
* Մալենայի կենսագրությունը www.junioreurovision.tv կայքում

## Ծանոթագրություններ

Կատեգորիա:2007 ծնունդներ
Կատեգորիա:Ապրող անձինք
Կատեգորիա:Հայ երգչուհիներ
Կատեգորիա:Մանկական Եվրատեսիլի մասնակիցներ
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Բեմական կեղծանուններ
Կատեգորիա:Հայ երգահաններ
Կանտոն (վարչական)

thumb|Շվեյցարիայի կանտոնները
**Կանտոն**-ը երկրի վարչական բաժանման միավոր է։
Ընդհանուր առմամբ, կանտոնները տարածքի և բնակչության առումով համեմատաբար փոքր միավորներ են, երբ համեմատվում են այլ վարչական ստորաբաժանումների հետ, ինչպիսիք են վարչաշրջանները (“county”), դեպարտամենտները, պրովինցիաները կամ մարզերը։ Միջազգայնորեն ամենահայտնին և քաղաքականապես ամենակարևորները Շվեյցարիաի կանտոններն են։ Որպես Շվեյցարիայի Համադաշնության բաղկացուցիչներ, տեսականորեն և պատմականորեն Շվեյցարիայի կանտոնները կիսաիշխան պետություններ են։

## Ծագումնաբանություն
thumb|Լյուքսեմբուրգի կանտոններ 
Եզրույթը եկել է ֆրանսերեն «կանտոն» բառից, որը նշանակում է «անկյուն» կամ «թաղամաս» («ռազմական քաղաք բառը դրա ածանցյալն է)։

## Առանձին երկրներում
Կանտոնները գոյություն ունեն կամ նախկինում գոյություն են ունեցել հետևյալ երկրներում.
* Բելգիայի կանտոններ
* Բոհոլի (Ֆիլիպիններ) կանտոնական կառավարություն
* Բոլիվիայի կանտոններ
* Բոսնիա և Հերցեգովինայի Դաշնության կանտոններ, որոնք իրենցից ներկայացնում են  դաշնային ստորաբաժանումներ (տես Բոսնիա և Հերցեգովինայի վարչական բաժանում)
* Կանադա. Կանադական ֆրանսերենում անգլերեն «township» («փոքր քաղաք») բառին համարժեք միավոր, քանի որ «municipalité» («մունիցիպալիտետ») թարգմանությունն արդեն օգտագործվում է կառավարման այլ մակարդակի համար։
* Կոստա Ռիկայի կանտոններ՝ Կոստա Ռիկայի գավառներ. ազգային ստորաբաժանման առաջին կարգի միավորի երկրորդ կարգի ստորաբաժանում։ Կանտոնները իրենց հերթին բաժանվում են երրորդ կարգի միավորների՝ Կոստա Ռիկայի շրջանների (‘’’district’’’): Յուրաքանչյուր կանտոն ունի իր սեփական  վարչությունը՝ քաղաքապետարանը կամ տեղական ինքնակառավարումը։
* Էկվադորի կանտոններ` Երկրորդ կարգի տորաբաժանումներ՝ Էկվադորի գավառներ են։
* Սալվադորի կանտոններ` Սալվադորի մունիցիպալիտետ առաջին կարգի միավորի երկրորդ կարգի միավոր՝ ավելի ուրբանացված «կասերիոներից» (*caserios*) դուրս, որոնք սահմանում են փոքր կամ մեծ քաղաքը։ Կանտոնները կարելի է համարել քաղաքի ավելի գյուղական հատվածներ, որոնք հիմնականում հեռու են իրական քաղաքային բնակչությունից։
thumb|Ֆրանսիայի թաղամասերն և կանտոնները
* Ֆրանսիայի կանտոններ` Ֆրանսիայի թաղամասերի (arrondissement) և դեպարտամենտների ավելի ցածր ստորաբաժանում, որը խմբավորելով մի քանի կոմունաներ։
* Լիբանանի կանտոններ` Լիբանանի քաղաքացիական պատերազմի ընթացքում և դրանից հետո տարբեր խմբակցությունների կողմից վերահսկվող ոչ պաշտոնական տարածքներ։ Տարածքների մեծ մասը վերադարձվել է Լիբանանի կառավարության վերահսկողությանը։
* Լյուքսեմբուրգի կանտոններ` Լյուքսեմբուրգի շրջանների ստորաբաժանում
* Նեգրոսի Կանտոնական Կառավարություն` կարճատև ժամանակավոր կառավարություն 19-20-րդ դարերի Ֆիլիպինա-ամերիկյան պատերազմների ընթացքում գոյացած Նեգրոսի Հանրապետությունում
* Ռոջավայի կանտոններ (Արևմտյան Քուրդիստան)
*Շվեյցարիայի կանտոններ` կիսաինքնավար վարչատարածքային միավոր, կիսաիշխան պետություններ

## Ծանոթագրություններ

Կատեգորիա:Վարչական բաժանում
Կատեգորիա:Աշխարհագրություն
Կատեգորիա:Եվրոպայի երկրների վարչական բաժանում
Կատեգորիա:Առաջին աստիճանի վարչական միավորներ
Bloo

**Քիմ Հոն Յոն** (, ), առավել հայտնի է որպես **Bloo** (), հարավկորեացի ռեփեր։ Նա թողարկել է երկու ստուդիական ալբոմ՝ «Bloo in Wonderland 2» (2021) և «Moon and Back» (2021), ինչպես նաև «Downtown Baby» (2017), «Bloo in Wonderland» (2018) և «It's Not Love I'm Just Drunk» (2019) մինի ալբոմները։

2017 թվականին թողարկված նրա «Downtown Baby» երգն 2020 թվականի հունիսին գլխավորել է Հարավային Կորեայի երաժշտական չարթերն այն բանից հետո, երբ երգչուհի Լի Հյո Ռին այն կատարում է «Hangout with Yoo» շոուի ժամանակ։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

## Ծանոթագրություններ

## Արտաքին հղումներ
* 

Կատեգորիա:Բեմական կեղծանուններ
Կատեգորիա:Հարավկորեացի երաժիշտներ
Կատեգորիա:Հարավկորեացի ռեփերներ
Դա ինձ չի վերաբերում

«**Դա ինձ չի վերաբերում…**» (), խորհրդային լիամետրաժ գունավոր գեղարվեստական ֆիլմ, որը բեմադրվել է «Լենֆիլմ» կինոստուդիայում 1976 թվականին ռեժիսոր Հերբերտ Ռապապորտի կողմից։

Ֆիլմի պրեմիերան տեղի է ունեցել 1977 թվականի դեկտեմբերի 19-ին։

## Սյուժե
Ավտովթարից մահացել է Կարտաշովի գործարանի տնօրենը։ Նրա մահվան հանգամանքները ներքին գործերի մարմիններին հիմք են տալիս զբաղվել գործարանային փաստաթղթերի ստուգմամբ, ինչի համար Մոսկվայից թեթև արդյունաբերության գիտահետազոտական ինստիտուտի ներկայացուցչի անվան տակ գալիս է Սոցիալիստական սեփականության գողության դեմ պայքարի վարչության ավագ տեսուչ Շուբնիկովը։

## Դերերում
* Ալեքսանդր Զբրուև – *[[Սոցիալիստական սեփականության գողության դեմ պայքարի վարչություն|ՍԳՊՎ]] ավագ տեսուչ Սերգեյ Պետրովիչ Շուբնիկով
* Իրինա Պոնարովսկայա – *Ռեգինա Միխայլովնա Կորաբելնիկովա
* Յուրի Դեմիչ – *Վադիմ, Ռեգինայի փեսացուն
* Բրունո Ֆրեյնդլիխ – *Կիրիլ Պավլովիչ Կլիվենսկի
* Իրինա Գրիգորևա – *Լյուսյա, Կլիվենսկու կինը
* Բորիս Իվանով – *Նիկոլայ Արկադևիչ Դրոզդով
* Լյուդմիլա Արինինա – *Վերա Արկադևնա Դրոզդովա
* Ալեքսանդր Անիսիմով – *Սեմյոն Գրիգորի Դմիտրուկ
* Իվան Դմիտրիև – *Վարենցով
* Պավել Պանկով – *Նովոսյոլով
* Գեորգի Շտիլ – *բնակարանային գող Էդուարդ Ցեսարսկի, նույն ինքը՝ Ֆեոդոր Իվանովիչ Զամիրալով
* Եվգենի Պոկրամովիչ – *Գրիշա, վարորդ
* Միխայիլ Պոստնիկով – *Կարտաշով (դերը հնչյունավորել է Իգոր Եֆիմովը)
* Գալինա Կորոտկևիչ – *Կարտաշովա
* Արկադի Վոլգին – *քաղկոմի քարտուղար
* Պյոտր Շելոխոնով – *քննիչ Պանկրատով
* Գենադի Նիլով – ''միլիցիայի մայոր Նիկոլայ Սերգեևիչ Կրավչենկո

## Նկարահանող խումբ
* Սցենարի հեղինակ՝ Էդգար Դուբրովսկի, Հերբերտ Ռապապորտի մասնակցությամբ
* Բեմադրությունը՝ Հերբերտ Ռապապորտի
* Գլխավոր օպերատոր՝ Ալեքսանդր Չիրով
* Գլխավոր նկարիչ՝ Վսեվոլոդ Ուլիտկո
* Կոմպոզիտոր՝ Ալեքսանդր Մնացականյան

## Ծանոթագրություններ

## Արտաքին հղումներ
* 
* «Меня это не касается…» Аннотированный каталог фильмов киностудии «Ленфильм» 1918—2003.
* 
* 
* 

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային ֆիլմեր
Զարմացրո՛ւ ինձ

**«Զարմացրո՛ւ ինձ»** (), 2012 թվականի դետեկտիվ սյուժեով ռուսական մելոդրամա, որը նկարահանել է ռեժիսոր Անդրեյ Շչերբինինը։ Վարձույթում հայտնվել է 2012 թվականի հունվարի 22-ին։

## Սյուժե
Ռոման Զուբովը հետաքննում է տարօրինակ հանցագործի գործը, որը խաբեությամբ և շանտաժով հարուստներից փող է շորթում։ Հետաքննության ընթացքում պարզվում է, որ հանցագործը ստացված գումարը փոխանցում է կարիքավորներին՝ միայնակ մորը, միգրանտներին։ Շուտով Ռոմանն իմանում է, որ իր սիրելին՝ Բագիրան, հենց այդ հանցագործն է։ Այսպիսով, նա կանգնում է սիրո և օրինականության միջև դժվար ընտրության առջև։

## Դերերում
* Սվետլանա Խոդչենկովա - Բագիրա
* Պյոտր Կրասիլով - Ռոման Զուբով
* Բորիս Գալկին - Անդրեյ Ֆիլիպովիչ, գեներալ
* Նատալյա Բարդո - Լենա
* Դմիտրի Բլաժկո
* Ալեքսանդր Կորժենկով
* Վիկտոր Ռյաբով - Վլադիմիր Իվանովիչ Շիրոկով, պաշտոնյա
* Վադիմ Ցալլատի
* Ալեքսեյ Ցոկուր - տեղամասային տեսուչ

## Նկարահանող խումբ
* Բեմադրող ռեժիսոր՝ Անդրեյ Շչերբինին
* Սցենարի հեղինակ՝ Իլյա Շիլովսկի
* Պրոդյուսեր՝ Ալեքսանդր Կուշաև, Դմիտրի Ֆիքս, Սերգեյ Ֆիքս
* Բեմադրող օպերատոր՝ Յուրի Բեխտերև
* Բեմադրող նկարիչ՝ Ալեքսեյ Նազարով
* Կոստյումների նկարիչ՝ Սվետլանա Մամոնտովա
* Կոմպոզիտոր՝ Իլյա Դուխովնի

## Մրցանակներ և անվանակարգեր
* 2012 – «Կինոշոկ» կինոյի բացօթյա փառատոնի անվանակարգ

## Ծանոթագրություններ

## Արտաքին հղումներ
* 
* «Զարմացրու ինձ» ֆիլմը *afisha.mail.ru* կայքում
* «Զարմացրու ինձ» ֆիլմը  film.ru կայքում

Կատեգորիա:2012 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Բեյլե Տուշնադ

**Բեյլե Տուշնադ** (,  Տուշնադֆյուրդյո, ), քաղաք Ռումինիայում՝ Տրանսիլվանիա երկրամասի Հարղիտա ժուդեցում (շրջանում), երկրի մայրաքաղաք Բուխարեստից մոտավորապես 190, մերձակա խոշոր բնակավայրից՝ Բրաշով քաղաքից 57 կիլոմետր հեռավորության վրա։ Լեռնային առողջարան է (ծովի մակերևույթից բարձրությունը՝ 650 մ), համբավվել է իր հանքային աղբյուրներով։ Քաղաքից ոչ հեռու՝ 960 մետր բարձրության վրա, Ռումինիայի՝ հրաբխային ծագմամբ միակ լիճն է ընկած՝ Սֆինտա Անա (Սուրբ Աննա) անվանումով։

Բեյլե Տուշնադը Ռումինիայի ամենափոքր քաղաքն է. բնակչության թվաքանակը 2009 թվականի տվյալներով եղել է 1.635, 2016 թվականի տվյալներով՝ 1.684: Բնակչության 90 տոկոսից ավելին ռումինական հունգարներ են՝ սեկեյներ։

## Պատմություն
Հիմնադրվել է 1842 թվականին, քաղաքի կարգավիճակ ստացել 1968 թվականին։
   
Բեյլե Տուշնադում կան կաթոլիկական տաճար և ուղղափառ եկեղեցի՝ գեղատեսիլ որմնանկարներով (այդ թվում՝ արտաքին պատերին)։

## Առողջարան
Տուշնադի հանքային աղբյուրների մասին առաջին հիշատակությունը վերաբերում է XVII դարին։ Իսկ առաջին առողջարաններն այստեղ կառուցվել են 19-րդ դարի երկրորդ կեսին։ Հանքային աղբյուրների ջրերն օգտակար են սիրտ-անոթային և նյարդային համակարգերի հիվանդությունների բուժման համար։

1980 թվականից ի վեր Տուշնադում պարբերաբար անց են կացվում հունգար մտածողների, քաղաքական գործիչների հավաք-հանդիպումներ։ Հունգարիայի նախագահ Վիկտոր Օրբանը, 2014 թվականի հուլիսի 14-ին ելույթ ունենալով այստեղ, հայտարարել է, որ ազատականությունը պարտադիր չէ ժողովրդավարության համար։

## Բնակչություն
2002 թվականին անցկացված մարդահամարի տվյալներով քաղաքի բնակչության թվաքանակը եղել է 1.728: у місті проживали

**Քաղաքի բնակչության ազգային կազմը.**

**Մայրենի լեզու են հայտարարել՝**

**Քաղաքի բնակչության կազմը ըստ դավանանքի.**

## Պատկերասրահ

Bailetusnadvg.jpg|Քաղաքի համայնապատկերը
Tusnadfurdo Csukas to felulnezet.jpg|Սուրբ Աննայի լիճը
Băile Tuşnad centru.jpg|Քաղաքի կենտրոնը
Clopotniţă B Tuşnad.JPG|Ուղղափառ եկեղեցին



## Ծանոթագրություններ

## Արտաքին հղումներ
* Picture gallery in Băile Tuşnad
* Photos Baile Tusnad
* A short movie about Tusnad Spa
* St. Anna lake and Tusnad Spa viewed from paraglider 
* Tusnad mineral waters 

Կատեգորիա:Ռումինիայի բնակավայրեր
Կատեգորիա:Ռումինիայի քաղաքներ
Կատեգորիա:Տրանսիլվանիայի բնակավայրեր
Կատեգորիա:Տրանսիլվանիայի քաղաքներ
Կռալևո

**Կռալևո** (), քաղաք և նույնանուն համայնքի կենտրոն Սերբիայի կենտրոնական մասում՝ Արևմտյան Մորավա և Իբեր գետերի միախառնման վայրի մերձակայքում։ Ընկած է Շումադիա աշխարհագրական տարածաշրջանում՝ Կոտլենիկ և Ստոլովի սարերի միջակայքում։ Ռաշկա շրջանի վարչական կենտրոնն է։ Զբաղեցնում է 1530&nbsp;կմ² տարածք. այդ ցուցանիշով Սերբիայում երկրորդ տեղն է զբաղեցնում՝ զիջելով միայն երկրի մայրաքաղաք Բելգրադին։ 2002 թվականի տվյալներով բուն քաղաքի բնակչության թվաքանակը (արվարձաններով հանդերձ) եղել է 82.846, ամբողջ համայնքինը՝ 121.707, 2011 թվականի տվյալներով՝ համապատասխանաբար 68.749 և 125.488:

## Քույր քաղաքներ
Կռալևոյի քույր քաղաքներն են

* Գյորչե Պետրով, Հյուսիսային Մակեդոնիա
* Գրոդնո, Բելառուս
* Իվանովո,Ռուսաստան
* Լոդ (Իսրայել), Իսրայել
* Մարիբոր, Սլովենիա
* Նիագարա Ֆոլս, Կանադա
* Պլուժինե, Չեռնոգորիա
* Ուվարովո, Ռուսաստան
* Զիելոնա Գուրա, Լեհաստան
* Հյուսիսային Միտրովիցա, Կոսովո

## Կլիմա

## Պատկերասրահ

Arhiv u Kraljevu 1.jpg|Արխիվի շենքը
Reka Ibar, Kraljevo.jpg|Իբար գետը
Gradski park u Kraljevu.jpg|Զբոսայգին
File:Kraljevo 111.jpg|Կենտրոնական հրապարակը
Hram Svetog Save u Kraljevu 01.jpg|Սբ. Սավա եկեղեցին
Hram Svetog Save u Kraljevu - unutrašnjost 02.jpg|Եկեղեցու ներսը
Spomenik srpskom vojniku u Kraljevu 1.jpg|Սերբ զինվորի հուշարձանը
File:ŽSKV_(4).jpg|Երկաթուղային կայարանը


## Ծանոթագրություններ

## Արտաքին հղումներ
* 
* 

Կատեգորիա:Սերբիայի բնակավայրեր
Կատեգորիա:Սերբիայի քաղաքներ
Կամատերոն

**Կամատերոն** ( ), քաղաք Հունաստանում, Աթենքի հյուսիսային արվարձանը։ Գտնվում է ծովի մակարդակից 160 մետր բարձրության վրա, Աթենքի հարթավայրում, Պոյկիլա լեռան ստորոտում, Աթենքի կենտրոնից 9 կմ հյուսիս։ Մտնում է Ատտիկա պերիֆերիայի Արևմտյան Աթենք ծայրամասային միավորի Այի Անատարիրի Կամատերոն համայնքի մեջ։ Ըստ 2011 թվականի վիճակագրության՝ բնակչությունը 28 361 մարդ է։ Տարածքը 5,95 կմ² է։

Միությունը ստեղծվել է 1933 թվականին (), 1972 թվականին () ստեղծվել է համայնքը։

## Պատմություն
Կամատերոյի տեղում գտնվել է հնագույն Էվպիրիդի դեմը, որը պատկանում էր Լեոնտիդա ֆիլին։

1827 թվականի հունվարի 27-ին Կամատերոնի շրջանում տեղի է ունեցել Կամատերոնի ճակատամարտը, որտեղ 3500 հույներ Դիոնիսիոս Վուրվախիսի հրամանատարության ներքո դիմակայում էին թուրքական զորքերին՝ Ռեշիդ Մեհմեդ փաշայի հրամանատարությամբ։ Թուրքերը հաղթել են և սպանել 300 հույն, այդ թվում՝ Վուրվախիսին։

## Բնակչություն

## Ծանոթագրություններ

Կատեգորիա:Հունաստանի քաղաքներ
Կալամբակի

**Կալամբակի** ( ), փոքր քաղաք Հունաստանում։ Արևելյան Մակեդոնիա և Թրակիա պերիֆերիայի Դրամա ծայրամասային միավորի Դոքսատոն համայնքի վարչական կենտրոնը։ Գտնվում է ծովի մակարդակից 60 մետր բարձրության վրա, Դրամայից 11 կմ հարավ և Աթենքից՝ 343 կմ հյուսիս։

Կալամբակին գտնվում է Պանգեոն լեռից և Իկոսիֆինիսի վանքից հյուսիս։

Միությունը ստեղծվել է 1919 թվականին ()։ Ըստ 2011 թվականի վիճակագրության՝ բնակչություն 3110 մարդ է։ Մակերեսը՝ 24,49 կմ²։ Բնակչությունը գերազանցապես զբաղվում է գյուղատնտեսությամբ։

Փոքրասիական աղետից և Հույն-թուրքական բնակչության փոխանակությունից հետո Կալամբակիում հաստատվել են Պոնտոսից, Արևելյան Թրակիայից  գաղթականները (գերազանցապես Կրիոներո գյուղից, այժմ՝ Սոուջակ), Կապադովկիայից՝ կարամանիլիդները։

Հունվարի 18–ին՝ Աթանաս Ալեքսանդրացիու հիշատակության օրը նշվում է «կուրբանի» տոնը, որը ուղեկցվում է զոհաբերություններով։

Մասլենիցայի երկուշաբթի օրը (Մաքուր երկուշաբթիից մեկ շաբաթ առաջ) անցկացվում է թրակիական «Կալոյերոս» () տոնը։

## Բնակչություն

## Ծանոթագրություններ

Կատեգորիա:Հունաստանի բնակավայրեր
Կատեգորիա:Հունաստանի քաղաքներ